Kontraposto

Kontraposto (< , ’vastakkain asetettu’) on varsinkin kuvanveistossa käytetty seisovan hahmon sommitteluperiaate. Kontraposto kehitettiin antiikin Kreikan kuvanveistossa, ja sitä sovellettiin paljon myös renessanssin taiteessa.

Kontrapostossa vartalon paino on toisen jalan varassa. Tukijalan ja vapaan jalan suhdetta käytetään tasapainottamaan vartalon liikkeiden suuntia niin, että ne asettuvat harmoniseksi kokonaisuudeksi.

Ihmishahmon asento noudattaa kontrapostossa rytmisen vastakkaisuuden periaatetta esimerkiksi siten, että kaksi ruumiinosaa kiertyy vastakkaisiin suuntiin. Tämä antaa hahmolle rennomman ja vähemmän jäykän ulkonäön. Kontraposto voi myös ilmaista jännitystä, kun hahmo on siirtymäisillään lepotilasta kävelyyn tai juoksuun.

Lähteet

Aiheesta muualla 

Antiikin Kreikan kuvanveistotaide
Piirustus
Sommittelu
Taiteen aiheet